laion/Wikipedia-Exotic huggingface dataset:
אורית נוימאיר פוטשניק

אורית נוימאיר פוטשניק (נולדה ב-21 באוגוסט 1973) היא פיזיקאית, משוררת, מתרגמת, עורכת, מורה, ומבקרת ספרות ישראלית. אורית נוימאיר פוטשניק היא ילידת תל אביב, בוגרת המגמה הפיזיקלית של תיכון "היובל" בהרצליה. היא בעלת תואר ראשון ושני בפיזיקה מאוניברסיטת תל אביב. ב-2015 החלה ללמד פיזיקה בבית ספר תיכון בחולון לאחר שעבדה כפיזיקאית בתעשיית ההייטק במשך 16 שנים. באותה השנה, החלה לפרסם שירים פרי עטה בכתבי עת ספרותיים מרכזיים, כגון: הו!, המוסך, מאזניים, הליקון, ועוד. ספר הביכורים שלה, "עינה של האורקל", ראה אור ב־2019 בסדרת השירה "טקסטורה" בהוצאת פרדס, בעריכת אנה הרמן ובתמיכת מפעל הפיס. הספר זיכה אותה בפרס שרת התרבות והספורט למשוררים בראשית דרכם לשנת 2019 ובמלגת "בוסתן" של הספרייה הלאומית בשנת 2020. תרגומיה מאנגלית לשיריהם של גדולי המשוררות והמשוררים האנגלוסכסיים (כגון: אמילי דיקנסון, אן סקסטון, וויליאם באטלר ייטס, תומאס הארדי, עדנה סנט ווינסנט מיליי ואיימי לואל) פורסמו מעל בימות ספרותיות שונות כגון: מוסף תרבות וספרות של ידיעות אחרונות, המוסך, הו!, מאזניים ועוד. החל ב-2018, נוימאיר פוטשניק מפרסמת בקביעות מסות, ביקורות שירה, וביקורות פרוזה בכתבי עת שונים, כגון המוסך, "הו!", "מאזנים", ו"הליקון". ב־2022 ערכה נוימאיר פוטשניק את "אַת כל הרצון" - אסופת שירה לסבית עברית עכשווית שראתה אור בהוצאת "ה-21" והוצאת אפרסמון. האסופה זכתה לאהדת הביקורת והקהל. ספר שיריה השני, "הים נסוג עוד קצת", זכה לתמיכת מפעל הפיס וראה אור בהוצאת "אפיק" ובעריכת ליאת קפלן ב-2023. תרגומי שירת האהבה הנשית מאנגלית זיכו אותה בציון לשבח בפרס על שם סוניה ברשילון מבית איגוד אנשי הספר לשנת 2022. אורית נוימאיר פוטשניק היא בת הזוג של הארכאולוגית בת-עמי נוימאיר פוטשניק ולהן שתי בנות ובן. היא מתגוררת בתל אביב. "עינה של האורקל", באתר טקסט שירים מאת אורית נוימאיר פוטשניק, הו! 19, 2020 שירים מאת אורית נוימאיר פוטשניק, מאזניים, יוני 2020 אורית נוימאיר פוטשניק, שירים מאת אורית נוימאיר פוטשניק, באתר "הַמּוּסָךְ - מוסף לספרות" של הספרייה הלאומית, ‏ 4 במרץ 2020 שיר מאת אורית נוימאיר פוטשניק, "לכל הרוחות", כתב עת מבית החוג לספרות, אוניברסיטת תל אביב, 2020 אורית נוימאיר פוטשניק, על ספרה של אילנה ברנשטיין "חמתו של תמוז", באתר "הַמּוּסָךְ - מוסף לספרות" של הספרייה הלאומית, ‏11 במאי 2022 אורית נוימאיר פוטשניק, על ספרי השירה של שלומי חתוכה "יבשת" ו"אי", באתר "הַמּוּסָךְ - מוסף לספרות" של הספרייה הלאומית, ‏20 במאי 2020 אורית נוימאיר פוטשניק, "אני מודדת כל כאב - בין הגיטרה המנסרת של פוליאנה פרנק לשירת אמילי דיקנסון", הו! 17, 2018 אורית פוטשניק, הים נסוג עוד קצת, הוצאת אפיק, 2023 מדיה וקבצים בנושא אורית נוימאיר פוטשניק בוויקישיתוף מידע על אורית נוימאיר פוטשניק בקטלוג "מרחב" של הספרייה הלאומית. יערה שחורי, הפסולה לעדות: על "עינה של האורקל" לאורית פוטשניק, באתר "הַמּוּסָךְ - מוסף לספרות" של הספרייה הלאומית, ‏27 בנובמבר 2019 עופרה עופר אורן, "הים נסוג עוד קצת" - תעוזה או ריסון, בבלוג "סופרת ספרים", 3 בספטמבר 2023 ענת שרון בלייס, ראיון עם אורית נוימאיר פוטשניק על האנתולוגיה "את כל הרצון", בתוכנית אחת+5, כאן תרבות, 28 ביוני 2022 ציפי גון גרוס, ראיון עם אורית נוימאיר פוטשניק, בתוכנית "ספרים רבותי ספרים", גלי צהל, 10 ביוני 2022 איציק יושע, שיחה עם אורית נוימאיר פוטשניק, בתוכנית "חלון גאוה", כאן תרבות, 11 באפריל 2022 גואל פינטו, ראיון עם אורית נוימאיר פוטשניק, בתוכנית "גם כן תרבות", כאן תרבות, 4 באפריל 2022 אלי הירש, "לברוא את העולם מחדש, על האנתולוגיה "את כל הרצון"", ידיעות אחרונות, 30 ביוני 2022
שבט הלוי (פירושונים)

האם התכוונתם ל... שבט הלוי – סדרת ספרי שאלות ותשובות מאת הרב שמואל הלוי ואזנר. שבט לוי – אחד מתוך שנים עשר שבטי ישראל. הרב שמואל הלוי ואזנר – מחבר שו"ת "שבט הלוי" וחידושי "שבט הלוי" על הש"ס ועל התורה. חסידות שבט הלוי – חצר חסידית שהקים הרב שמואל הלוי ואזנר בשכונת זכרון מאיר בבני ברק.
משרד ההגנה הלאומית (הרפובליקה הסינית)

משרד ההגנה הלאומית (במנדרינית: 中華民國國防部) הוא משרד בממשלת הרפובליקה הסינית, האחראי על יישום מדיניות הביטחון של הרפובליקה הסינית. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של הרפובליקה הסינית, כמו גם על גיוסם בשעת הצורך. הוא מדווח ישירות לנשיא המדינה המשמש גם כמפקד העליון של הצבא. ראש המטה הכללי מדווח ישירות לשר. עם כינוס הממשלה הסינית הראשונה של סון יאט-סן ב-1912, הוקם לראשונה "משרד המלחמה". ב-1946 שינה צ'יאנג קאי-שק את שם המשרד ל"משרד ההגנה הלאומית". המשרד שכן בתחילה במזרח נאנג'ינג ליד ארמון מינג. לאחר שממשלת הרפובליקה ומפלגת הקוומינטנג עברו לטאיוואן בסיום מלחמת האזרחים הסינית, הועבר המשרד לבניין בואי במחוז ג'ונגג'נג שבטאיפיי. משכן זה נועד להיות זמני עד שתסתיים בנייתו של בניין מיוחד עבור משרד ההגנה. הבנייה התעכבה במשך קרוב לשני עשורים בגלל הארכיטקטורה הייחודים שלו ופשיטת רגל של הקבלן המקורי. המשרד הועבר למשכנו החדש במחוז ג'ונגשאן ב-2014. מדיה וקבצים בנושא משרד ההגנה הלאומית בוויקישיתוף אתר האינטרנט הרשמי של משרד ההגנה הלאומית (במנדרינית טיינואנית תקנית ובאנגלית) משרד ההגנה הלאומית, ברשת החברתית פייסבוק משרד ההגנה הלאומית, ברשת החברתית אקס (טוויטר) משרד ההגנה הלאומית, ברשת החברתית אינסטגרם משרד ההגנה הלאומית, סרטונים בערוץ היוטיוב ערך זה הוא קצרמר בנושא טאיוואן. אתם מוזמנים לתרום לוויקיפדיה ולהרחיב אותו.
שירת הברבור (סרט, 2021)

שירת הברבור (באנגלית: Swan Song) הוא סרט דרמה אמריקאי משנת 2021, אותו כתב, ביים והפיק טוד סטפנס (אנ'). בסרט מככב אודו קיר (אנ') ולצידו ג'ניפר קולידג', לינדה אוונס, מייקל אורי, איירה הוקינס וסטפני מקוויי. הבכורה העולמית של הסרט הייתה בפסטיבל הסרטים South by Southwest ב-17 במרץ 2021. הסרט יצא להקרנה בבתי הקולנוע במהדורה מוגבלת ב-6 באוגוסט 2021, בטרם הופץ לצפייה ביתית בשירותי VOD ב-13 באוגוסט 2021, על ידי סרטי מגנוליה (אנ'). מעצב השיער בדימוס פטריק "פט" פיטזנברגר (אודו קיר (אנ')) הוא פנסיונר החי מביטוח לאומי אשר ויתר מזמן על החיים. הוא נעל את עצמו בין קירות בית אבות אפרורי בפאתי סנדוסקי (אנ'), אוהיו, אותו לא עזב מזה שנים ובו הוא מחלים משבץ. לקוחתו (לשעבר) האהובה ביותר, ריטה פרקר סלואן (לינדה אוונס), היא אשת חברה רפובליקנית עשירה. כאשר היא הולכת לעולמה, היא מורה בצוואתה כי פט יעצב את שיערה לקראת הלווייתה. בתחילה הוא מסרב, אך בסופו של דבר פט מחליט להיעתר לבקשתה ויוצא למסע, מבית האבות לבית הלוויות, ובדרך הוא אוסף את הציוד הקוסמטי הדרוש לו לצורך עבודתו האחרונה, תוך שהוא מתעמת עם עברו. הקרנת הבכורה העולמית של הסרט התקיימה בפסטיבל South by Southwest ב-17 במרץ 2021. עוד בטרם הקרנת הבכורה, Magnolia Pictures (אנ') רכשה את זכויות ההפצה העולמיות לסרט. הסרט עלה לאקרנים בהפצה מוגבלת ב-6 באוגוסט 2021, לאחר מכן הסרט היה זמין לצפייה בשירות VOD החל מה-13 באוגוסט 2021. הסרט זכה בעיקר לביקורות חיוביות מצד מבקרי הקולנוע. באתר האינטרנט Rotten Tomatoes הסרט זכה לדירוג של 92% בהסתמך על 102 ביקורות, עם דירוג ממוצע של 7.3 מתוך 10. על פי דעת הרוב, נקבע כי "הופעתו מרובת הממדים של אודו קיר (אנ') מעניקה לסרט גוון וחדות המאזנים את הסיפור, שאחרת עלול היה להיתפס כתמהוני". באתר האינטרנט Metacritic לסרט דירוג של 65 מתוך 100, המבוסס על 26 מבקרים, המעיד על "ביקורות חיוביות בדרך כלל". ב-14 בדצמבר 2021, אודו קיר (אנ') היה מועמד לפרס אינדפנדנט ספיריט עבור השחקן הראשי הטוב ביותר. ב-21 בינואר 2022 הסרט עצמו היה מועמד לפרס התקשורת של הליגה ההומו-לסבית נגד השמצה עבור הסרט הטוב ביותר בהפצה מוגבלת. "שירת הברבור", במסד הנתונים הקולנועיים IMDb (באנגלית) "שירת הברבור", באתר Rotten Tomatoes (באנגלית) "שירת הברבור", באתר Metacritic (באנגלית) "שירת הברבור", במסד הנתונים הקולנועיים KinoPoisk (ברוסית) Day-Ramos, Dino (10 בפברואר 2021). "SXSW Film Festival Unveils Full Lineup; Charli XCX Quarantine Feature To Close Fest; Tom Petty Docu Set As Centerpiece". Deadline Hollywood. נבדק ב-19 במרץ 2021. {{cite web}}: (עזרה) D'Alessandro, Anthony (18 במרץ 2021). "Magnolia Pictures Takes Worldwide Rights To Hairdresser Comedy 'Swan Song' – SXSW". Deadline Hollywood. נבדק ב-20 במרץ 2021. {{cite web}}: (עזרה) Lattanzio, Ryan (26 ביוני 2021). "'Swan Song' Trailer: Udo Kier Is Fabulous as a Hairdresser on a Mission". IndieWire. נבדק ב-26 ביוני 2021. {{cite web}}: (עזרה) "Swan Song (2021)". Rotten Tomatoes. נבדק ב-27 באוגוסט 2021. {{cite web}}: (עזרה) "Swan Song". Metacritic. נבדק ב-20 באוגוסט 2021. {{cite web}}: (עזרה) Tangcay, Jazz; Lang, Brent (2021-12-14). "Indie Spirit Awards 2022: Full List of Nominations". Variety (באנגלית אמריקאית). ארכיון מ-2022-01-23. נבדק ב-2021-12-15. "The Nominees for the 33rd Annual GLAAD Media Awards". GLAAD. 2022-01-21. נבדק ב-2022-01-22.
המינהל הכללי לביטחון (ספרד)

המינהל הכללי לביטחון (בספרדית: Dirección General de Seguridad, בראשי תיבות: DGS) היה גוף ממשלתי במשרד הפנים הספרדי ששימש כאחראי לענייני ביטחון הציבור בשטחי המדינה הספרדית תחת משטר פרנסיסקו פרנקו. משנת 1921 עד 1923 שמו היה המינהל הכללי לביטחון הציבור, אך לאחר מכן חזר לשמו המקורי והיה זה שמו במרבית התקופה. בימי מלחמת האזרחים הספרדית היה אחראי לפיקוח על הסדר הציבורי. בשנת 1979 הגוף פורק והוחלף על ידי מינהל המשטרה הכללי המנהל את משטרת ספרד. ב-24 במרץ 1858, הוקם המינהל הכללי לסדר וביטחון הציבור, בראשו עמד מנואל רואיז דל סרו. עם זאת, גוף זה התקיים זמן קצר מאוד, ובאוקטובר אותה שנה הוא פורק. בשנת 1886 הוקמה שוב המינהל הכללי לביטחון, תחת משרד הפנים, שריכז את כל שירותי המשטרה וגופי הביטחון שהיו קיימים באותה תקופה. עם זאת, גם ארגון זה לא החזיק מעמד ופורק כעבור שנתיים ביולי 1888, אם כי הוא הוקם מחדש בסוף 1912. מכאן ואילך, הגוף החדש הפך לכלי חשוב במדיניות הממשלתית לביטחון הציבור. בין יוני 1921 לנובמבר 1923 נקרא הגוף "המינהל הכללי לביטחון הציבור", לאחר מכן הוחזר שמו המקורי. לאחר תחילת מלחמת האזרחים בספרד, הארגון עבר לשליטת ממשלת הרפובליקה הספרדית השנייה. ברם, הארגון איבד רבים מאנשיו ולא היה יעיל בניהול ביטחון הציבור, בשל השתלטות גורמים אנרכיסטיים על ארכיוניו. במהלך המלחמה הארגון חדל לתפקד כגוף משטרתי. לאחר תום מלחמת האזרחים והקמת הדיקטטורה של פרנקו, הוא ארגן מחדש את המינהל תוך ריכוז שירותים רבים לשליטתו הישירה ובכך הגדיל את מצבת כוח האדם בו והפך אותו לכלי מרכזי בדיכוי האוכלוסייה, בייחוד אלה שהתנגדו לשלטונו. בימי מלחמת העולם השנייה, הארגון שיתף פעולה עם הגסטפו, כאשר מנכ"ל הארגון חוסה פינאט אי אסקריווה אף הזמין את היינריך הימלר לבקר במדריד. החלטתו האחרונה כמנכ"ל הביטחון הייתה להשיק את מה שמכונה "ארכיון היהדות", אוסף מסמכים שהוכנו על ידי ממשלות אזרחיות כדי לחתום ולשלוט ביהודים המתגוררים בספרד. עם הכיבוש הגרמני של צרפת ב-1940, המשטרה של פרנקו הקימה במדינה הצרפתית רשת של סוכנים במטרה לרדוף או לעצור את מנהיגי הרפובליקה הספרדית שגלו. אחד מאותם שוטרים היה פדרו אורקה רנדואלס, הידוע כאחד מראשי הרשת שזכה לתמיכת השלטונות של צרפת של וישי והגסטאפו הגרמני. מטה הארגון, שהיה ממוקם בשלב זה בסניף הדואר המלכותי של פוארטה דל סול במדריד, התפרסם כמרכז עינויים, עם מקרים ידועים כמו אלה של המנהיג הקומוניסטי חוליאן גרימאו והמנהיג הסוציאליסטי תומאס סנטנו, שמת בנסיבות מוזרות בחצר המטה. ב-13 בספטמבר 1974, ארגון ETA-V Asamblea ביצע מתקפה על מטה הארגון על ידי הנחת פצצה חזקה בקפטריה. היעד היה השוטרים הרבים שפקדו בדרך כלל את המקום, אך בין 13 ההרוגים מהפיצוץ, רק אחד התברר כשוטר. ETA מעולם לא העזה לקחת אחריות לפיגוע. לאחר מותו של פרנקו ותחילת המעבר לדמוקרטיה, בשנת 1978 אורגן המינהל מחדש כדי להתאימו למציאות של אותה תקופה. בשנת 1979 בוטלה הסוכנות והפכה למינהל הכללי של המשטרה הלאומית בספרד. Thomas, Hugh (1976). The Spanish Civil War. Paris: Ruedo Ibérico. מסת"ב 84-253-2767-9. Martinez, Jesus (1998). History of Spain. Twentieth century (1939-1996). Madrid: Chair. מסת"ב 9788437617039. ‏Gaceta de Madrid no. 85, page 1 (March 26, 1858) ‏Gaceta de Madrid no. 300, pp. 282-283 (October 27, 1886) Thomas, Hugh (1976). The Spanish Civil War. Paris: Ruedo Ibérico. מסת"ב 84-253-2767-9. Josep Fontana (2000); Please. A History of the Transition. Barcelona, Criticism. p. 181
צ'לטננגו

צ'לטננגו (בספרדית: Chalatenango) היא עיירה במחוז צ'לטננגו בצפון אל סלוודור. נכון לשנת 2012, העיירה מונה מעל 21,000 תושבים ומעל 29,000 תושבים באזורה המטרופוליני. העיר ממוקמת בגובה של כ־1,300 מטרים מעל פני הים. היא מרוחקת כ־13 קילומטרים מהגבול עם הונדורס, כ־45 קילומטרים מעיר הבירה סן סלוודור וכ־70 קילומטרים מהעיר סנטה אנה. מדיה וקבצים בנושא צ'לטננגו בוויקישיתוף אתר האינטרנט הרשמי של צ'לטננגו ערך זה הוא קצרמר בנושא יישובים באמריקה המרכזית. אתם מוזמנים לתרום לוויקיפדיה ולהרחיב אותו.
מחכה שתבואי

מחכה שתבואי הוא אלבום האולפן החמישי של הזמר הישראלי איתי לוי. האלבום יצא לאור ב-30 ביוני 2022, על ידי חברת התקליטים רות הפקות. כל השירים מתוך האלבום יצאו כסינגלים לפני כן, ביניהם "הטעות הכי יפה", "מסיבה בצהריים", "יש לי יום הולדת" ו"אני נשבע". מדיה וקבצים בנושא מחכה שתבואי בוויקישיתוף ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
משרד ההגנה (וייטנאם)

משרד ההגנה (בוייטנאמית: Bộ Quốc; בראשי תיבות: BQP) הוא משרד בממשלת הווייטנאמית, האחראי על יישום מדיניות הביטחון של וייטנאם. בראשו עומד שר ההגנה. השר העומד בראש המשרד אחראי על ניהולם השוטף של הכוחות המזוינים של וייטנאם, כמו גם על גיוסם בשעת הצורך. הוא מדווח ישירות לנשיא המדינה המשמש גם כמפקד העליון של הצבא. למשרד ההגנה ישנן שתי זרועות עיקריות: המטה הכללי והמחלקה הפוליטית הכללית. ראש המטה הכללי משמש כמפקד העליון של הצבא, בעוד ראש המחלקה הפוליטית מפקח על הצדדים הפוליטיים והמוסריים של הצבא, ואחראי גם על התיאום בין ראשי הצבא למנהיגי המפלגה הקומוניסטית של וייטנאם. כמו כן, המחלקה הפוליטית אחראית על פעילות בתי המשפט הצבאיים. כמו כן ישנן מספר מחלקות הפועלות ישירות תחת שר ההגנה: המחלקה הכללית להנדסה (Tổng cục Kỹ thuật), המחלקה הכללית ללוגיסטיקה (Tổng cục Hậu cần), המחלקה הכללית לתעשייה צבאית וייצור (Thicụcệng ו-General) המחלקה למודיעין צבאי (Tổng cục Tình báo quốc phòng או Tổng cục 2), מחלקת מבצעי חיפוש והצלה (Cục Cứu hộ, cứu nạn) ומחלקת קשרי חוץ (Cục Đối ngoại). תפקיד שר ההגנה הוא צבאי ולא פוליטי. השר הוא גנרל שנבחר בידי הנשיא והממשלה, ומתמנה לתפקידו בידי הנשיא. שר ההגנה הנוכחי הוא הגנרל פאן ואן זאנג שנכנס לתפקידו ב-8 באפריל 2021. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה ערך זה הוא קצרמר בנושא וייטנאם. אתם מוזמנים לתרום לוויקיפדיה ולהרחיב אותו.
משרד ההגנה (מיאנמר)

משרד ההגנה (בבורמזית: ကာကွယ်ရေးဝန်ကြီးဌာန) הוא משרד בממשלת מיאנמר האחראי על יישום מדיניות הביטחון של מיאנמר. בראשו עומד השר, חבר הממשלה. השר העומד בראש המשרד אחראי על ניהולם השוטף של הטטמדאו (צבא מיאנמר) ועל גיוסם בשעת הצורך. הוא מדווח ישירות למנהיג המדינה. במיאנמר, תפקיד שר ההגנה הוא צבאי ולא פוליטי. שר ההגנה הוא גנרל שנבחר לתפקידו בידי ראש המדינה. בימים כתיקונם מפקד שירותי ההגנה כפוף ישירות לשר ההגנה. עם זאת, מאז 2021 נמצאת מיאנמר תחת משטר צבאי, ומפקד שירותי ההגנה מין אונג הלינג משמש כמנהיג המדינה. ב-1 בפברואר 2021 הוא מינה את הגנרל מיה טון או לתפקיד שר ההגנה. אתר האינטרנט הרשמי של משרד ההגנה משרד ההגנה, ברשת החברתית פייסבוק ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ריבר סס

ריבר סס (באנגלית: River Cess) היא עיירה המשמשת כבירת מחוז ריברסס בליבריה. העיירה שוכנת לחופי האוקיינוס האטלנטי, כ־70 קילומטרים מהעיר ביוקנן וכ־165 קילומטרים מעיר הבירה מונרוביה. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
יחסי סין–פרגוואי

יחסי סין–פרגוואי הם יחסי החוץ בין הרפובליקה העממית של סין לפרגוואי. ממשלת פרגוואי במהלך המלחמה הקרה רדפה אחר הקומוניזם וקיימה יחסי סחר מועטים עם הרפובליקה העממית של סין ומדינות סוציאליסטיות אחרות. ב-1957, הרפובליקה של פרגוואי כוננה יחסים דיפלומטיים עם הרפובליקה של סין; ב-1989 שלחה הרפובליקה העממית של סין דיפלומטים לדון בכינון היחסים הדיפלומטיים עם נשיא פרגוואי אנדרס רודריגס, אך המשימה נכשלה. פרגוואי עדיין מקיימת יחסים דיפלומטיים עם הרפובליקה של סין ואין לה יחסים דיפלומטיים עם הרפובליקה העממית של סין. פרגוואי היא כיום המדינה היחידה בדרום אמריקה שיש לה יחסים דיפלומטיים עם הרפובליקה של סין. בספטמבר 1997, סגן ראש הממשלה ושר החוץ של סין, צ'יין צ'יצ'ן, נפגש לפי בקשה עם שר החוץ של פרגוואי, רובן מלגרחו לנסוני (ספ') במהלך נוכחותו בעצרת הכללית של האו"ם. ב-9 בינואר 2015, שר החוץ של פרגוואי אלדיו לואיסגה הוביל משלחת לבייג'ינג כדי להשתתף בפגישת השרים הראשונה של פורום סין-CELAC. המשלחת של פרגוואי תשתתף בישיבות השרים השנייה והשלישית של פורום סין-CELAC ב-2018 ו-2021 בהתאמה. על פי נתונים סטטיסטיים של המִנהל הכללי של המכס של הרפובליקה העממית של סין, היקף הסחר הכולל בין סין לפרגוואי בשנת 2019 היה 1.447 מיליארד דולר, מתוכם הייצוא של סין היה 1.431 מיליארד דולר והיבוא היה 16 מיליון דולר, ירידה של 15.4%, 14.4% ו-59.3% בהתאמה משנה לשנה. ב-18 באוקטובר 2018, סגן שר החוץ של סין צ'ין גאנג והנשיאות התורנית של השוק המשותף הדרומי (MERCOSUR) שהורכבה מסגני שרי החוץ של אורוגוואי, ברזיל, פרגוואי וארגנטינה קיימו את הדיאלוג השישי בין סין למרקוסור במונטווידאו, בירת אורוגוואי. מ-1995 עד 1997, פרגוואי הקימה קונסוליה בהונג קונג הבריטית, אך היא נסגרה על ידי ממשלת פרגוואי ערב מסירתה של הונג קונג לסין. ב-17 באפריל 2020, הסנאט של פרגוואי הצביע רשמית על ההצעה לכינון יחסים דיפלומטיים עם הרפובליקה העממית של סין. הצעה זו הועלתה על ידי ברית המפלגה הפוליטית השמאלנית "Frente Guasú", אולם ההחלטה לא התקבלה עם 16 קולות בעד ו-25 קולות נגד. העניינים של סין הקשורים בפרגוואי נמצאים בסמכות השיפוט של הקונסוליה הכללית של הרפובליקה העממית של סין בסאו פאולו, ברזיל. העניינים של פרגוואי הקשורים בסין נמצאים כיום בשטח השיפוט של השגרירות בסיאול, קוריאה הדרומית, בעוד שהעניינים הקשורים להונג קונג ומקאו נמצאים בסמכות השיפוט של שגרירות פרגוואי בטוקיו, יפן. שגרירות פרגוואי בקוריאה הדרומית שגרירות פרגוואי ביפן
את (שיר)

"אַתְּ" הוא שיר שהקליט הזמר הישראלי ישי לוי. הוא יצא לאור בינואר 2012 כסינגל הראשון מאלבום האולפן "את". עמיר בניון כתב והלחין את השיר, וכן את רוב שירי האלבום, בהשראת סיפור חייו של לוי. השיר הוקדש לאשתו של לוי, איריס. בניון ליווה את השיר בזִמרת רקע, ויעקב למאי עיבד והפיק אותו. השיר נבחר ל"שיר השנה" של אקו"ם. המבקר יוסי חרסונסקי תיאר את השיר במילים ”שיר אהבה הורס”, והמבקר אבי שושן כתב שהוא ”מצוין”. המבקר עמיחי חסון תיאר אותו במילים ”יפה ומקורי”. אסף נבו ממאקו התייחס לשיר בביקורתו על האלבום: ”לוי, לפחות באלבום הזה, הוא לא בלדיסט רומנטי, הוא בלדיסט שגם כשהוא שר "יונה שלי" ו"את" הוא קודם כל יגרום לך להצטמרר מהביצוע הקולי שלו, ורק אחר כך יחשוב להיות סנטימנטלי. לכן הריגוש בבלדות של לוי את בניון את למאי לא מגיע מרגשנות נוסח הפופ הים תיכוני אלא מהפאתוס, מהעוצמה שלא ניתן לעמוד בפניה, מהקול של לוי שחודר לך לעצמות כשהוא שר "את" ואתה משותק ממנו”. "אַתְּ" הוצג כמועמד למצעד הפזמונים השבועי של רשת ג' ב־12 בינואר 2012, זכה להצלחה וצעד 13 שבועות, עד 10 במאי 2012. בשיאו הגיע השיר למקום השלישי (ב־1 במרץ 2012). במצעד השנתי לשנת תשע"ב של התחנה הוא דורג במקום ה־16. במצעד השנתי של גלגלצ ואתר וואלה! השיר דורג במקום ה־11. אקורדי השיר "את" באתר Tab4u סרטון השיר "את" באתר יוטיוב מילות השיר "את" באתר שירונט סקיצה של עמיר בניון לשיר, באתר יוטיוב שיר בחזרה עם שיר וישי לוי, באתר וואלה, 31 ביולי 2013 אסף נבו, ‏ישי לוי - "את", שיצר עמיר בניון, באתר ‏מאקו‏, 3 בינואר 2012 עמיחי חסון, רקע וביקורת של עמיחי חסון לשיר, באתר musaf-shabbat.com (מוסף מקור ראשון), בדיקה אחרונה ב־17 בספטמבר 2022 אורי זר אביב, הכל סביבו מאיר: ראיון עם ישי לוי, באתר הארץ, 13 באפריל 2012, בדיקה אחרונה ב־18 בספטמבר 2022 דרור גלוברמן, ‏ישי לוי בפסטיבל הפסנתר - סיקור וביקורת מופע, באתר ‏מאקו‏, 10 בנובמבר 2012 "כל עוד אתם שרים אני אמשיך לכתוב", באתר אקו"ם, 21 בפברואר 2013, בדיקה אחרונה ב־18 בספטמבר 2022 אברהם כהן, שיר השנה של אקו"ם: "את" של ישי לוי, באתר פרוגי, 27 בינואר 2013, בדיקה אחרונה ב־17 בספטמבר 2022 יוסי חרסונסקי, ביקורת יוסי חרסונסקי לאלבום "את", באתר yosmusic.com, ‏8 במאי 2012, בדיקה אחרונה ב־17 בספטמבר 2022 אבי שושן, חדש במזרחית: רינת בר מבטיחה, ישי לוי מקיים, באתר ynet, 2 באפריל 2012 אסף נבו, ‏ישי לוי באלבום "את" שיצר עמיר בניון, באתר ‏מאקו‏, 8 באפריל 2012 על השיר באתר פזמונט, באתר פזמונט, בדיקה אחרונה ב־16 בספטמבר 2022 המצעד העברי השנתי (תשע"ב) של גלגלצ ואתר "וואלה!", באתר גלי צה"ל, בדיקה אחרונה ב־18 בספטמבר 2022 המצעד השבועי של רשת ג' ‏1 במרץ 2012, באתר פזמונט, בדיקה אחרונה ב־16 בספטמבר 2022 המצעד השנתי (תשע"ב) של רשת ג' ואתר "נענע", באתר פזמונט, בדיקה אחרונה ב־16 בספטמבר 2022
פסגת מומצ'יל

פסגת מומצ'יל או מומצ'יל פיק (באנגלית: Momchil Peak; בבולגרית: Момчилов връх) היא פסגה מכוסה קרח ברמת ברזניק, האי גריניץ' באיי שטלנד הדרומיים, אנטארקטיקה . גובהה של פסגת מומצ'יל 625 מטרים מעל פני הים. פסגת מומצ'יל ממוקמת מצפון לקרחון ז'ראבנה; פסגת מומצ'יל ממוקמת 590 מטרים מזרחית לפסגת אילינדן; פסגת מומצ'יל ממוקמת 1.7 קילומטרים צפונת-מזרחית לפסגת ראזגראד; פסגת מומצ'יל ממוקמת 1.49 קילומטרים צפונית-מערבית לפסגת רכס ויסקיאר; פסגת מומצ'יל ממוקמת 3.08 קילומטרים צפונית - צפון-מערבית לנקודת סארטוריוס. הגבעה מופתה לראשונה על ידי סוקרים בולגרים כחלק מהסקר הטופוגרפי הבולגרי Tangra 2004/05, ושוב, בשנים 2005 ו-2009. הפסגה נקראת על שם העיר הבולגרית מומצ'ילגראד, וכן על שם השליט הבולגרי מומצ'יל, שהיה השליט של תראקיה האגאית במאה ה-14. תצלום לוויין של אזור הפסגה, תוך סימון אתרים נוספים באזור באתר copernix
משרד ההגנה (תאילנד)

משרד ההגנה (בתאית: กระทรวงกลาโหม) הוא משרד בממשלה התאילנדית, האחראי על יישום מדיניות הביטחון של תאילנד. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של תאילנד, כמו גם על גיוסם בשעת הצורך. הוא מדווח ישירות לראש הממשלה ולמלך תאילנד המשמש גם כמפקד העליון של הכוחות המזוינים. ראש כוחות ההגנה (מקביל לרמטכ"ל) מדווח ישירות לשר. המשרד בגלגולו הנוכחי הוקם בשנת 1887, בפקודת ראמה החמישי, מלך תאילנד, כדי ליצור פיקוד צבאי קבוע. פקודה זו באה כתוצאה של האיום הגובר שהציבו מעצמות המערב על שלמותה של סיאם. המשרד שוכן לראשונה באורווה ישנה של סוסים ופילים מול הארמון הגדול. מבנה חדש בסגנון אירופאי הוקם בהמשך כדי לשכן אותו. כיום משמש מטה משרד ההגנה כאתר היסטורי חשוב בבנגקוק. בתחילה פיקד המשרד רק על הצבא המלכותי של תאילנד (נוסד ב-1847), אך לאחר מכן הועבר לסמכותו גם הצי המלכותי התאילנדי (נוסד ב-1887), ולבסוף גם חיל האוויר המלכותי התאילנדי (נוסד ב-1913). ב-2014 ביצע הצבא התאילנדי הפיכה ותפס את השלטון בממלכה. ראש כוחות ההגנה פריות צ'אן-אוצ'ה מינה את עצמו לראש ממשלת מעבר, ואת מפקד הצבא התאילנדי פראוויט וונגסואן מינה לשר ההגנה בממשלתו. ב-10 ביולי 2019 הדיח פריות את פראוויט מהתפקיד ומינה את עצמו לשר ההגנה. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה
משרד ההגנה הלאומית (קמבודיה)

משרד ההגנה הלאומית (בקמרית: ក្រសួងការពារជាតិ) הוא משרד בממשלה הקמבודית, האחראי על יישום מדיניות הביטחון של קמבודיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של קמבודיה, כמו גם על גיוסם בשעת הצורך. הוא מדווח ישירות לראש הממשלה ולמלך קמבודיה המשמש גם כמפקד העליון של הכוחות המזוינים. המפקד העליון (מקביל לרמטכ"ל) מדווח ישירות לשר. משרד ההגנה מחזיק מועדון כדורגל משלו בשם מועדון הכדורגל של משרד ההגנה הלאומית. המועדון משחק בליגת העל הקמבודית. שר ההגנה מאז 27 ביוני 2006, הוא תה באן ממפלגת העם הקמבודית. אתר האינטרנט הרשמי של משרד ההגנה הלאומית ערך זה הוא קצרמר בנושא אסיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משרד ההגנה הלאומית (קמבודיה)".
משרד ההגנה (נפאל)

משרד ההגנה (בנפאלית: रक्षा मन्त्रालय) הוא משרד בממשלה הנפאלית, האחראי על יישום מדיניות הביטחון של נפאל. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של נפאל, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש מטה הצבא (מקביל לרמטכ"ל) מדווח ישירות לשר. מאז איחודה של נפאל ב-1770, התקיים משרד צבאי שפיקח על הכוחות המזוינים. עם זאת, רק ב-1950 הוקם משרד אזרחי שניהל את פעילותם של אנשי הצבא. מאז 16 בדצמבר 2021, משמש ראש הממשלה שר באהדור דאובה גם כשר ההגנה. אתר האינטרנט הרשמי של משרד ההגנה ערך זה הוא קצרמר בנושא נפאל. אתם מוזמנים לתרום לוויקיפדיה ולהרחיב אותו.
משרד ההגנה הלאומית (הרפובליקה העממית של סין)

משרד ההגנה הלאומית (במנדרינית: 中华人民共和国国防部) הוא משרד בממשלת סין. בראש המשרד עומד גנרל אשר נבחר לתפקיד שר ההגנה בידי ראש הממשלה ומאושר בידי הקונגרס הלאומי העממי. בניגוד למקובל במרבית מדינות העולם, למשרד ההגנה אין סמכויות פיקודיות מעשיות. הפיקוד על הצבא מסור בידי הוועדה הצבאית המרכזית, ותפקידו של משרד ההגנה מתמצה בתיאום בין הצבא להנהגת המפלגה הקומוניסטית, ובייצוג דיפלומטי של הצבא במגעים עם צבאות אחרים. גנרל ויי פנגחה מכהן כשר ההגנה מאז 19 במרץ 2018. הוא שר ההגנה הראשון שמגיע משורות חיל הטילים של צבא השחרור העממי ולא משורות הכוח הקרקעי של צבא השחרור העממי. מדיה וקבצים בנושא משרד ההגנה הלאומית בוויקישיתוף אתר האינטרנט הרשמי של משרד ההגנה הלאומית (בסינית מפושטת) אתר האינטרנט הרשמי של משרד ההגנה הלאומית (בסינית מסורתית) אתר האינטרנט הרשמי של משרד ההגנה הלאומית (באנגלית) ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
משרד ההגנה (מונגוליה)

משרד ההגנה (במונגולית: Монгол Улсын Батлан хамгаалах яам) הוא משרד בממשלה המונגולית, האחראי על יישום מדיניות הביטחון של מונגוליה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של מונגוליה, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש המטה הכללי מדווח ישירות לשר. משרד ההגנה מנהל באופן ישיר את האוניברסיטה הצבאית המונגולית, הארכיון הצבאי המונגולי, אתר נופש המיועד לוותיקי השירות, ואף רשת חנויות כלבו בשם "בורטה" המיועדת לחיילים ותיקים ובשירות. משרד ההגנה הוקם עם הכרזת העצמאות של מונגוליה ב-1911, ועבר גלגולים שונים עד ימינו. שר ההגנה הנוכחי הוא גירסדיין שאיקנבאיר מהמפלגה המהפכנית העממית של מונגוליה שנכנס לתפקידו ב-8 ביולי 2020. אתר האינטרנט הרשמי של משרד ההגנה ערך זה הוא קצרמר בנושא מונגוליה. אתם מוזמנים לתרום לוויקיפדיה ולהרחיב אותו.